

**Мастер менаџмент у систему здравствене заштите**

**Политика и систем здравствене заштите**

Наставна недеља бр. 10

**ЗДРАВСТВЕНЕ ТЕХНОЛОГИЈЕ**

**Концепт здравствене технологије у систему здравствене заштите. Појам, циљ и сврха. Процена здравствене технологије**

Под термином технологија у здравству се најчешће подразумева примена примена информација и знања у одређеној области, што подразумева активно ушећче у различитим процесима, примена различитих техника, алата, метода или система.

Здравствена технологија се односи на високфреквентне уређаје који су од енормног значаја у дијагностици, превенцији или терапији у медицинским пољима попут скенера или уређаја за магнетну резонанцу.

Здаравствена технологија обухвата све здравствене методе и поступке који се могу примењивати ради дијагностике, превенције, терапије, рехабилитације повреда или болести а при томе се подразумева употреба безбедних, квалитетних, ефикасних лекова, медицинских средстава и процедура у складу са Законом о здравственој заштити у Републици Србији.

Здравствене технологије представљају практичну примену знања у циљу унапређења или очувања здравља појединца или популације у целини. Разлог континуиране потребе развоја здравтсвене технологије су здравствена стања која захтевају систематичан приступ ради решавања и побљшања квалитета живота.

Питања на основу којих се може проценити стварна потреба за здравственом технологијом:

* да ли одређену здравствену технологију можемо применити у реланом животу
* популација којој је намењена здравствена технологија
* цена здравствене технологије
* однос нове и постојеће технологије

Оцена здравствене технологије подразумева:

* техничке карактеристике- евалуација карактеристика здравствене технологије и усаглашеност са спецификацијама, толерабилност, једноставност примене и сервисирања технологије
* безбедност- подразумева процену прихватљивости одређеног ризика који је повезан са употребом одређене здравствене технологије. Под проценом се подразумева како процена учесталости појаве нежељених рекација исто тако и њихове озбиљности.
* ефикасност и/или ефективност- оба термина указују на то колико технологија утиче на побољшање здравља човека и какав клинички значај има то јест у којој мери достиже одређене клиничке ефекте.
* економски утицај- подразумева процену здравствене технологије на микро и макро нивоу. На микро нивоу процењују се трошкови, марже и инидивидуална издвајања неопходна за примену технологије. Такође, процењују се додатни ресурси које је потребно уложити да би се дошло до поседовања одређене здравствене технологије. Маркоекономска анализа се пре свег односи на утицај на укупне трошкове за здравствену заштиту и расподелу новчаних средстава опредељених за здравствену заштиту.
* друштвени, регулатрони, етички и/или политички утицај- ово се односи на питања ауторских права, ангажовање кадра, додатне инвесиције неопходне за увођење технологиј. Овде спадају и етичка питања у вези примене одређене здравствене технологије или вршења одређених трансплантација.

У здравствену технологију се убрајају:

* лекови- антибиотици, цитостатици
* биолошка терапија- генска терапија, производи крви
* медицинска средства, опрема- пејсмејкери,скенери, хируршке рукавице
* медицинске и хируршке процедуре- психотерапија, коронарна ангиографија, царски рез
* јавно-здравствени програми- имунизација, вакцинација, одвикавање од пушења
* системи подршке- е-картон, телемедицина
* организациони системи и системи управљања- нпр. програми за праћење адхеренције терапије

Скоро 60% од свих технологија које се користе у систему здравствене заштите чине лекови. Представљају најдоступнију и најчешће процењивану здравствену технологију.

**Процена здравствене технологије Health Technology Assessment- HTA report**

HTA спроводи мултидисциплинарни тим стручњака. HTA има задатак да користећи најбоље (најновије) научне доказе обавести креаторе здравствене политике какве ће медицинске, друштвене, економске и етичке последице имати улагања (инвестиције) у здравствену заштиту (здравство).

HTA процес помаже да се идентификују најбоље праксе. Увео САД конгресмен Емилио Дадарио 1965. године

Фазе процене здравствене технологије:

1. Прва фаза- одређивање оквира процене здравствене технологије
2. Друга фаза- систематска евалуација доступних доказа о здравственој технологији
3. Трећа фаза- формулисање извештаја о одлуци и препорукама за примену здравствене технологије

Прва фаза- детаљан увид у сврху и карактеристике технологије, популација којој је намењена, специфичне индикације и доступне технологије за здравствени проблем.

Друга фаза- на основу различитих исходних мера процењују се карактеристике технологије и њена економска евалуација.

Трећа фаза- на основу резултата систематске евалуације технологије али и додатних информација које укључују податке из истраживања прихватљивости дате технологије за пацијенте, даваоце услуга, здравствено осигурање и ширу друштвену заједницу- формулише се извештај о одлуци са препорукама.